கேள்வி: 1632 பற்றி விளக்கவும்.
பதில்: 1632 (ரோம எண்ணுருக்கள்) வியாழக்கிழமையில் ஆரம்பமான ஒரு கிரிகோரியன் ஆண்டு நெட்டாண்டு ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் ஞாயிற்றுக்கிழமையில் ஆரம்பமான ஒரு நெட்டாண்டாகும்.
கேள்வி: 1632 - நிகழ்வுகள் பற்றி நீங்கள் என்ன அறிந்துள்ளீர்கள்?
பதில்: * மார்ச் 29 - ஆங்கிலேயர் 1629 இல் கைப்பற்றிய கியூபெக் மாநிலம் மீண்டும் பிரெஞ்சுக் கட்டுப்பாட்டுக்குள் கொண்டுவர உடன்பாடு கையெழுத்தாகியது. * மார்ச் - முப்பதாண்டுப் போர்: சுவீடன் பவேரியாவை முற்றுகையிட்டது. * மே - முப்பதாண்டுப் போர்: மியூனிக் நகரம் சுவீடியப் படையினரால் கைப்பற்றப்பட்டது. * சூன் 25 - எதியோப்பியாவின் பாசிலிடெசு பேரரசன் எதியோப்பிய பழமைவாதக் கிறித்தவத்தை அரச மதமாக அறிவித்தான். இயேசு சபையின் உடைமைகளைக் கைப்பற்றினான். * செப்டம்பர் 1 - பிரான்சு பதின்மூன்றாம் லூயி மன்னனுக்கெதிரான கிளர்ச்சி அடக்கப்பட்டது. கிளர்ச்சியாளர்களின் தலைவர், பதின்மூன்றாம் லூயியின் சகோதரன், சரணடைந்தான். * அக்டோபர் 30 - பிரான்சின் பதின்மூன்றாம் லூயிக்கு எதிரான கிளர்ச்சியில் பங்குபற்றியமைக்காக மொண்டொமொரென்சி இளவரசர் இரண்டாம் என்றி தூக்கிலிடப்பட்டார். * நவம்பர் 16 - முப்பதாண்டுப் போர்: லூட்சனில் இடம்பெற்ற போரில் சுவீடன் மன்னன் இரண்டாம் குஸ்தாவுசு அடோல்பசு கொல்லப்பட்டார். அவரது 6-வயது மகள் கிறிஸ்டீனா அரசியாக அறிவிக்கப்பட்டாள். * அன்டிகுவா பர்புடாவில் ஆங்கிலேயர் குடியேறினர். * விஜய நகரப் பேரரசன் பெத்த வெங்கட ராயன் ஆட்சிக் காலம் ஆரம்பம். * ஆறு பிரெஞ்சு கப்புச்சின் சபை துறவிகள் இந்தியாவில் முதன் முறையாக புதுச்சேரி வந்திறங்கினர். * யாழ்ப்பாணக் கோட்டை கட்டி முடிக்கப்பட்டது.John H. Martyn, ''Notes on Jaffna'', American Ceylon Mission Press, தெல்லிப்பழை, இலங்கை, 1923, (2ம் பதிப்பு: 2003) பக். 3